**Қол жеткізуге болатын мақсаттарды қоюдың 5 қадамы**

**екіншісі**

***«… өткен нәрселерді ескермей, алдымдағы бәйгеге қарай жан сала жүгіріп келемін. Құдайдың сыйына — Оның Мәсіх Иса арқылы шақырған көктегі өміріне ие болу үшін көздеген мақсатты қуып жүрмін.»***

***(Філіп. 3:13,14)***

№3 кеңес: Құдайдың құдіретті екенін түсініңіз. Біз Құдайдың рақымына мұқтажбыз. Егер сіз Құдайдың баласы болсаңыз, онда Оның сіздің әлсіз амбицияларыңызды жеңуге және көңіліңіз қалумен күресуге рақым беруге мүмкіндігі бар екенін түсінуіңіз керек. Егер біз өмірге Құдайдың көзқарасымен қарай алатын болсақ, онда бәрі басқаша болар еді. Ефестіктерге 1:11-де Пауыл «Құдай ниет еткендерінің бәрін өз еркіне сай орындайды» дейді. Осы сөздерге сіз немесе сеніп, тыныштық табасыз, немесе әрі қарай кез келген нәрседен көңіліз қалу сезімімен күресуді жалғастыра бере аласыз.

№4 кеңес: Барлық көңіліңіз қалған кездерді Жаратқан Иеге тапсырыңыз. Пауыл Құдайдан денесіндегі «шаншылып түйрелу азабын» бір емес, екі рет емес, үш рет алып тастауын өтінді. «Бірақ Ол маған былай деді: «Менің рақымым саған жетер: күшсіз жағдайыңда Менің құдіретім толықтай іске аса алады». «Сондықтан Мәсіхтің құдіретінің бойымда орнығуы үшін, күшсіздігіме қуана мақтанамын. 10Сонымен, басымнан әлсіздік, қорлық, мұқтаждық, қуғын-сүргін, қысымшылық өткізгенде Мәсіхке бола ризамын. Себебі өзім күшсіз болғанымда Ол арқылы күштімін.» (Қорынттықтарға 2-хат 12:9,10). Біз өмірдегі барлық қиындықтардың неге болып жатқанын түсінбейтін шығармыз, бірақ олар туралы ашық сөйлесу, Құдайдың қамқорлығы туралы білу көп көмектеседі.

№5 кеңес: Белгілі бір нәрселерден көңілі қалу сезімін жеңіп шығуға болады. Пауыл бұл туралы Қорынттықтарға 2-хат 2:14-те былай деп жазды: «Алайда Құдайға шүкір: Ол Мәсіхпен тығыз байланыстағы бізді әрдайым жеңістің шеруімен жетелеп, біз арқылы Мәсіхті танудың «хош иісін» барлық жерге де таратуда..» Міне, сондықтан Пауыл мен Сыйлас түрмеде қансырап жатқан күйде ән айта алды. Дәл осы себеппен де, Жохан түрмеде отырғанда қуанып, Көктегі салтанатты аянды көре алды. Сіз де солай істей аласыз!